钦定古今图书集成/明伦汇编/官常典/第798卷 > 王濂
## 钦定古今图书集成/明伦汇编/官常典/第798卷 > 王濂

按《明外史孔克仁传》：“濂，字习古，定远人，李善长妇兄
也。少嗜学，事亲孝。初为县吏，令长皆宾礼之。汝颍兵
起，往说其帅，留为万夫长。累官工部尚书。闻太祖克
集庆，渡江来归。善长为言，得召见，除执法官，谳狱平
允。迁中书省员外郎，出为浙江按察佥事，治行著闻。
大风昼晦，诏求直言，濂具陈民瘼，太祖为缓征。洪武”
三年卒。帝深痛惜之，谓善长曰：“濂有王佐才，今死，朕
失一臂。”后善长坐事。帝叹曰：“使王濂在，必不至是矣。”